Peter Čerešňák

Peter Čerešňák (* 26. január 1993, Trenčín) je slovenský hokejový obranca, ktorý aktuálne pôsobí v tíme HC Dynamo Pardubice v Českej extralige. 

Je odchovancom klubu HK Dukla Trenčín. Za seniorské mužstvo debutoval v sezóne 2010/11, keď za Duklu odohral 7 zápasov. Ako mládežníckeho reprezentanta ho draftoval klub NHL New York Rangers v roku 2011. Následne hral 2 roky za klub Peterborough Petes v OHL, po ktorých sa vrátil do Trenčínu. Od sezóny 2014/15 hral v českej najvyššej hokejovej súťaži. Jeho prvým klubom v Česku boli HC Vítkovice, kde ho trénoval Peter Oremus. Tu odohral dve sezóny, následne prestúpil do HC Plzeň. Sezóna 2021/22 bola pre Čerešňáka jednou z najúspešnejších; bol jedným najproduktívnejších hráčov a získal ocenenie Obranca sezóny českej ligy. V drese HC Plzeň odohral celkovo šesť sezón, počas ktorých sa s mužstvom prebojoval do semifinále play-off, pred sezónou 2022/23 podpísal zmluvu s klubom HC Dynamo Pardubice.

Reprezentoval  na viacerých medzinárodných podujatiach. Hral za Slovensko na mládežníckych podujatiach do 18 a 20 rokov. Bol kapitánom tímu do 18 rokov na majstrovstvách sveta juniorov do 18 rokov v roku 2011, ktoré sa konali v Drážďanoch a Crimmitschau. So svojím tímom však nedokázal zabrániť zostupu do I. divízie na MS. V roku 2014 ho ako 21-ročného nováčika tréner Vladimír Vůjtek prekvapujúco nominoval na Majstrovstvá sveta v Česku. Po prípravných zápasoch so slovenskou reprezentáciou bol nominovaný reprezentačným trénerom Zdenom Cígerom na MS 2017, ktoré sa konali v Kolíne nad Rýnom a Paríži.

Hral aj na Zimných olympijských hrách 2018, kde bol najproduktívnejším Slovákom a na Zimných olympijských hrách v Pekingu 2022, kde získal bronzovú medailu.

Štatistika
Klubová kariéra
     Základná časť   Play off Sezóna Tím Liga Z G A B TM Z G A B TM 2010-11 HC Dukla Trenčín SVK  7 0 0 0 0 - - - - - 2010-11  HK Orange 20  SVK  25 1 3 4 16 - - - - -2011-12 Peterborough Petes  OHL 61  6  9  15  34  -  -  -  -  -  2012-13 Peterborough Petes OHL  56 3 9  12  24  -  -  -  -  -  2013-14  Dukla Trenčín  SVK  56 3 16 19 24 - - - - - 2014-15  HC Vítkovice  CZE  48 2 6 8 14 4 0 1 1 0 2015-16  HC Vítkovice  CZE  45 2 20 22 18 6 0 3 3 0 2016-17  HC Plzeň  CZE  52 1 6 7 14 11 3 3 6 6 2017-18  HC Plzeň  CZE  43 1 7 8 12 10 0 2 2 0 2018-19  HC Plzeň  CZE  39 7 14 21 8 14 0 8 8 4 2019-20  HC Plzeň  CZE  52 5 15 20 34 - - - - - 2020-21  HC Plzeň  CZE  44 9 9 18 26 - - - - - 2021-22  HC Plzeň  CZE  50 6 34 40 24 5 1 4 5 2

Medzinárodná
 Rok Tím Podujatie Umiestnenie   Z G A B TM 2010  MS 18 8. 6 0 0 0 6 2011 Slovensko MS 18 10. 6 0 1 1 0 2011  MS 20 8. 6 0 0 0 2 2012 Slovensko MS 20 6. 6 0 0 0 2 2013 Slovensko MS 20 8. 6 1 2 3 0 2014  MS 9. 7 0 0 0 2 2017 Slovensko MS 14. 7 1 2 3 4 2018 Slovensko OH 11. 4 2 2 4 2 2022 Slovensko OH 3. 7 0 5 5 2 2022 Slovensko MS 8. 8 0 1 1 0 Juniori celkovo 30 1 3 4 10 Seniori celkovo 33 3 10 13 10
Legenda
Z - Odohraté zápasy (Zápasy)
G - Strelené góly (Góly)
A - Prihrávky na gól (Asistencie)
B - Kanadské body (Strelené góly sčítané s prihrávkami na gól)
TM - Trestné minúty

 Referencie 

 Iné projekty 

Externé odkazy


Kategória:Slovenskí hokejisti
Kategória:Slovenskí hokejoví obrancovia
Kategória:Bronzoví olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Kategória:Hráči Dukly Trenčín
Kategória:Hráči HC Vítkovice
Kategória:Hráči HC Plzeň
Kategória:Hráči HC Pardubice
Kategória:Účastníci MS v hokeji 2014
Kategória:Účastníci MS v hokeji 2017
Kategória:Účastníci MS v hokeji 2022
Kategória:Osobnosti z Trenčína